ওই দিন দুপুরে একটি কালো রঙের মার্সিডিজ বেঞ্জে চড়ে প্রধানমন্ত্রী আসেন জনসভাস্থলে। মঞ্চে উঠার আগেই ভিত্তি প্রস্তরের ফলক উন্মোচনের কাজ সারতে চেয়েছিলেন প্রধানমন্ত্রী। আর ওই অনুষ্ঠান পরিচালনার দায়িত্ব বর্তায় জেলাপ্রশাসক মোঃ আলী হোসেনের উপর। তিনি একে একে প্রকল্প এবং স্থাপনাগুলোর নাম বলে যাচ্ছিলেন। আমি তখন জেলাপ্রশাসকের ঠিক পেছনে দাঁড়িয়ে। সংবাদ সংগ্রহ করা ছিলো আমার প্রধান লক্ষ। কিন্তু পরক্ষণে যা দেখলাম তার জন্য মোটেও প্রস্তুত ছিলাম না। যাঁকে কেন্দ্র করে এটি হলো তিনিও যে প্রস্তুত ছিলেন না সেটি একটু পরেই বুঝতে পারলাম।